მუნიციპალური სოციალური სერვისების გავლენის შეფასების *(EX-post)* მექანიზმი

**დანართი 7**

ანგარიშის შემუშავების ინსტრუქცია

სამუშაო ვერსია

ივლისი, 2024

**შესავალი**

დღევანდელი მოცემულობით მუნიციპალიტეტები ყოველწლიურად ადგენენ წლიურ ანგარიშს, რომელიც ძირითადად წარმოდგენილია პროგრამებისთვის დაგეგმილი და ათვისებული თანხის მოცულობით და მოსარგებლე ბენეფიციართა რაოდენობით. ანგარიშები შესრულებული პროგრამების შესახებ იწერება წინასწარ შემუშავებული ფორმისა და წესის გარეშე; ისინი არ იძლევიან პროგრამის შედეგებზე მსჯელობის საშუალებას.

მექანიზმის ფარგლებში შემოთავაზებულია, რომ ხდებოდეს **ერთიანი მუნიციპალური სოციალური სერვისების გავლენის შეფასების ანგარიშის შემუშავება**. ანგარიშმა უნდა დაფაროს არამხოლოდ მუნიციპალური პროგრამების გავლენის შეფასება, არამედ ასევე ზოგადი ნაწილი, სადაც უფრო ფართო ხედვით იქნება წარმოდგენილი მუნიციპალიტეტში არსებულ სოციო-ეკონომიკურ მდგომარეობასთან და მის დინამიკასთან დაკავშირებით. შესაბამისად, რეკომენდებულია რომ არსებული პრაქტიკის ნაცვლად როდესაც თითოეულ პროგრამაზე ცალკე მზადდება ანგარიში, მომზადდეს ერთიანი ანგარიში.

მნიშვნელოვანია შესრულებული ანგარიში დეტალურად აღწერდეს მუნიციპალიტეტის სერვისებს, ღონისძიებებს, აქტივობებს და იმ გავლენას, რომელიც სამიზნე ჯგუფებზე აისახა ჩატარებული სამუშაოების შედეგად.

მუნიციპალური პროგრამების ანგარიში, ეს არის გზა მოქალაქეებისთვის ინფორმირებისთვის, თუ როგორ მუშაობს მუნიციპალიტეტის სოციალური სამსახური დადგენილი მიზნებისა და ამოცანების მისაღწევად. მუნიციპალური ანგარიშის შექმნა ხაზს უსვამს საქმიანობის გამჭვირვალობას და ეხმარება მოსახლეობას უკეთ აკონტროლოს პროგრესი მიზნებისა და ამოცანების შესახებ.

ანგარიშგება ხელს უწყობს მუნიციპალური პასუხისმგებლობებისა და პრიორიტეტების უკეთ გააზრებას და ასევე აძლევს მოქალაქეებს საშუალებას ჩაერთონ მუნიციპალური მიზნების დასახვაში.

პერიოდულობის მიხედვით შესაძლებელია ასეთი ანგარიში იყოს გრძელვადიანი, საშუალოვადიანი და წლიური. დეტალური ინფორმაცია ანგარიშების შინაარსზე, მისი მომზადების პრინციპებსა და პერიოდულობის შესახებ წარმოდგენილია კონცეპტუალურ ჩარჩოში (მე-7 თავი). ხოლო წინამდებარე დოკუმენტი საჯარო მოხელეებს სთავაზობს სტრუქტურ ურას და დეტალურ ინფორმაციას იმის შესახებ თუ როგორ უნდა დაიწეროს ჩამოყალიბდეს ანგარიში.

**ანგარიშის სტრუქტურა**

**ფუნქციური თვალსაზრისით** ანგარიში, როგორც წესი შედგება ტექნიკური და შინაარსობრივი ნაწილებისგან.

1. **ტექნიკური ნაწილი** - გამოიყენება მკითხველის მოსამზადებლად, რომ შინაარსობრივი ნაწილს გაეცნონ. მნიშვნელოვანი კომპონენტია იმისთვის რომ მკითხველს მიაწოდოს ინფორმაცია თავად ანგარიშთან დაკავშირებით
2. **არსობრივი ნაწილი** - ანგარიშის ძირითადი ნაწილი, რომელიც გამოიყენება ანალიზის შედეგად მიღებული ინფორმაციის მისაწოდებლად მკითხველისთვის. თავის მხრივ შინაარსობრივი ნაწილი, კონცეპტუალურ ჩარჩოში მითითებული რეკომენდაციის შესაბამისად იყოფა ორი ნაწილად - ზოგადი და პროგრამული.

ქვედა ცხრილში წარმოდგენილია ანგარიშის შემუშავების, მისი სტრუქტურის (მათ შორის თავებისა და ქვე-თავების დონეზე) და მისი შემადგენელი ნაწილების განმარტებებთან დაკავშირებით.

|  |  |  |  |  |
| --- | --- | --- | --- | --- |
| **მუნიციპალური სოციალური სერვისების გავლენის შეფასების ანგარიშის სტრუქტურა** | | | | |
| თავის დასახელება | თავის/ქვე-თავის დანომვრა | ფუნქცია | მაქსიმალური მოცულობა | განმარტება |
| **მერის და საკრებულოს თავმჯდომარის მისალმება** | არ ინომრება | ტექნიკური | 0.5 გვერდი | ანგარიში უნდა იწყებოდეს მიმართულების ხელმძღვანელის წერილით, სადაც აღწერილია სოციალური მიმართულებით წინა წლის მიღწევები და განახლებები. ასევე, ამ ნაწილში წარმოდგენილი უნდა იყოს მუნიციპალური ხედვა სოციალურ საკითხებთან დაკავშირებით და ღირებულებები.  იწერება ანგარიშის **არსობრივი ნაწილის** დასრულების შემდეგ |
| **სარჩევი** | არ ინომრება | ტექნიკური | 1 გვერდი | თავებისა და ქვე-თავების დონზე აჯამებს მთელი ანგარიშის სტრუქტურას და ეთითება თითოეული მათგანის გვერდის რიცხვი  იწერება **მთლიანი ანგარიშის** შემუშავების შემდეგ |
| **მოკლე შეჯამება** | არ ინომრება | არსობრივი | არსობრივი ნაწილის 10% | აჯამებს ანგარიშის არსობრივი ნაწილის ძირითად მიგნებებს მოკლედ და კონკრეტულად.  იწერება **ანგარიშის არსობრივი ნაწილის** შემუშავების შემდეგ  რეკომენდებულია **ცხრილების/ დიაგრამების** გამოყენება |
| **შესავალი** | თავი 1 | ტექნიკური | 2 გვერდი | წარმოდგენილი უნდა იყოს: 1) ინფორმაცია სექტორის შესახებ; 2) შემმუშავებელი სტრუქტურული ერთეულის შესახებ; 3) საანგარიშო პერიოდის შესახებ; 4) მეთოდოლოგიის შესახებ  იწერება **ანგარიშის არსობრივი ნაწილის** შემუშავების შემდეგ |
| **არსებული მდგომარეობა** | თავი 2 | არსობრივი | 3 გვერდი | ზოგადი ინფორმაცია მუნიციპალიტეტის მოსახლეობის დემოგრაფიის და სოციო-ეკონომიკური მდგომარეობის შესახებ. მაგ. რამდენია მოსახლეობა, მათ შორის რამდენი სოციალურად დაუცველია, რამდენი შშმ პირია, ბავშვი და ა.შ.  ეს თავი იწერება აღნიშნული მონაცემების **ხელმისაწვდომობის** შემდეგ. რეკომენდებულია **ცხრილების/ დიაგრამების** გამოყენება. |
| **მუნიციპალიტეტის სოციალური პოლიტიკის განხორციელება** | თავი 3 | არსობრივი | 4 გვერდი | ინფორმაცია მუნიციპალიტეტის სრული ბიუჯეტისა და ამ ბიუჯეტში სოციალური და ჯანდაცვის მიმართულების წილის შესახებ.  შეიძლება აღინიშნოს თუ რა ცვლილება მოხდა წინა წელთან შედარებით. (მაგ.: 2022 წელთან შედარებით სოციალური და ჯანდაცვის ბიუჯეტი გაიზარდა X %-ით, მთლიან ბიუჯეტთან შედარებით წილი გაიზარდა/დაიკლო და ა.შ.). როგორია გახარჯვის მაჩვენებლები. რამდენ პროგრამას უწევდა ადმინისტრირებას სამსახური, რამდენი ახალი პროგრამა დაემატა საანგარიშო წელს. რომელი იყო ახალი, მნიშვნელოვანი პროგრამები, გაიზარდა თუ არა არსებული პროგრამების დაფინანსება და ა.შ.  ასევე ამ თავში ამ თავებში აღიწეროს რელევანტური პროგრამების განხორციელების შესახებ ინფორმაცია. შესაძლებელია თემატურად დაჯგუფდეს პროგრამები პოლიტიკის მიმართულებებით. პროგრამებთან მიმართებით ასევე, წარმომადგენელი უნდა იყოს რაოდენობრივი მონაცემები თითოეული პროგრამის ბენეფიციარების შესახებ.  ასევე, უნდა იყოს მითითებული მერის სარეზერვო ფონდის სოციალური მიმართულებით ხარჯვის შესახებ ინფორმაცია.  ეს თავი იწერება აღნიშნული მონაცემების **ხელმისაწვდომობის** შემდეგ. რეკომენდებულია **ცხრილების/ დიაგრამების** გამოყენება. |
| **მუნიციპალიტეტის სოციალური პოლიტიკის გავლენის ანალიზი** | თავი 4 | არსობრივი - ზოგადი | 4 გვერდი | ამ თავში იწერება სოციალური სერვისების გავლენის შეფასების ფარგლებში ზოგადი ინდიკატორების მონაცემების საფუძველზე ჩატარებული ანალიზის შედეგები.  კერძოდ, შესაძლებელია, მუნიციპალიტეტმა **10 ზოგადი ინდიკატორის** დინამიკა გამოიტანოს ანგარიშში (დიაგრამების ან ცხრილის სახით), აღწეროს ნარატიულ ად წარმოდგენილი მონაცემები და დაკვირვების შედეგად ახსნას წარმოდგენილი ტენდენციები. შესაძლებელია მუნიციპალიტეტმა მხოლოდ რამდენიმე (და არა ყველა) ინდიკატორი შეარჩიოს ამისთვის.  ეს თავი იწერება აღნიშნული მონაცემების **ხელმისაწვდომობის** შემდეგ. სავალდებულოა **ცხრილების/ დიაგრამების** გამოყენება. |
| **მუნიციპალიტეტის სოციალური პროგრამების გავლენის ანალიზი** | თავი 5 | არსობრივი - პროგრამული | 0.5 გვერდი | აღნიშნული თავი არის გამხსნელი (ტექნიკური თავი) შემდგომში ქვე-თავებში წარმოსადგენი ინფორმაციების შეჯამებისთვის. ამ თავმა უნდა გააერთიანოს სოციალური პროგრამების გავლენის შეფასებიდან ამოღებული ზოგადი ინფორმაცია.  ეს თავი იწერება მისი ქვე-თავების შემდეგ. |
| **მუნიციპალური სოციალური პოლიტიკის მიმართულება 1**  **მაგ. ჯანდაცვის სერვისებზე ხელმისაწვდომობა** | თავი 5.1 | არსობრივი - პროგრამული | 4 გვერდი | ამ თავში იწერება სოციალური სერვისების გავლენის შეფასების ფარგლებში პროგრამული ინდიკატორების მონაცემების საფუძველზე ჩატარებული ანალიზის შედეგები.  არ არის რეკომენდებული თითოეული პროგრამისთვის ცალკე ქვე-თავი იყოს გამოყოფილი. მუნიციპალიტეტმა შესაძლებელია პროგრამები დააჯგუფოს შინაარსობრივი მახასიათებლების მიხედვით. მაგალითად: ჯანდაცვის სერვისებზე ხელმისაწვდომობა, ტრანსპორტირებაზე ხელმისაწვდომობა, სოციალური დაცვა.  მუნიციპალიტეტმა თითოეულ ქვე-თავში უნდა გაშალოს ამ ქვე-თავში გაერთიანებული პროგრამების პროგრამული ინდიკატორების დინამიკა (დიაგრამების ან ცხრილის სახით), აღწეროს ნარატიულად წარმოდგენილი მონაცემები და დაკვირვების შედეგად ახსნას წარმოდგენილი ტენდენციები. რეკომენდებულია, რომ მუნიციპალიტეტმა ყველა პროგრამულ ინდიკატორზე წარმოადგინოს ანალიზი და შესაბამისი ნარატივი.  ტენდენციების უკეთ გასააზრებლად, შესაძლებელია ასევე ანგარიშის ეს თავები შეივსოს თვისებრივი კვლევის შედეგად მიღებული მონაცემებით და შესაბამისი ანალიზით. ასევე შესაძლებელია გამოყენებული იქნას რესპონდენტების გამონათქვამებიც. შეარჩიოს ამისთვის.  ეს თავი იწერება აღნიშნული მონაცემების **ხელმისაწვდომობის** შემდეგ. სავალდებულოა **ცხრილების/ დიაგრამების** გამოყენება. |
| **მუნიციპალური სოციალური პოლიტიკის მიმართულება 2**  **მაგ. ტრანსპორტირებაზე ხელმისაწვდომობა** | თავი 5.2 | არსობრივი - პროგრამული | 4 გვერდი |
| **მუნიციპალური სოციალური პოლიტიკის მიმართულება 3**  **მაგ. სოციალური დაცვა** | თავი 5.3 | არსობრივი - პროგრამული | 4 გვერდი |
| **შეჯამება** | თავი 6 | არსობრივი | 1 გვერდი | ამ თავში ჯამდება მე-3, მე-4 და მე-5 თავების მიგნებების შეჯამება და მათ საფუძველზე იწერება:   * მიღწევები * გამოწვევები * რისკები, რაც შეიძლება ამ გამოწვევებმა წარმოშვას   ამ თავში არ უნდა ჩაიწეროს ისეთი ინფორმაცია, რაზეც მანამდე არ ყოფილა საუბარი/განხილული. ეს თავი იწერება მე-3, მე-4 და მე-5 თავების ჩამოყალიბების შემდეგ |
| **რეკომენდაციები** | თავი 7 | არსობრივი | 1 გვერდი | ამ თავში წარმოდგენილი უნდა იქნას ინფორმაცია იმ შემდგომ ნაბიჯებთან დაკავშირებით რაც მიღწევების შესანარჩუნებლად, გამოწვევების დასაძლევად და რისკების თავიდან ასარიდებლად უნდა გააკეთოს მუნიციპალიტეტმა შემდგომ ეტაპზე. |
| **დანართი** | არ ინომრება | არსობრივი | დამოკიდებულია მოცულობა | დანართის სახით მუნიციპალიტეტმა შესაძლოა წარმოადგინოს ყველა ინდიკატორთან (როგორც ზოგადი, ასევე პროგრამული) მიმართებით პროგრესის შესახებ ინფორმაცია რაოდენობრივ მაჩვენებლებში. |

**ნიმუში**

**თავი 1**

მუნიციპალიტეტში ჯანმრთელობის და სოციალური დაცვის მიმართულებით განხორციელებულ საქმიანობაზე პასუხისმგებელია ჯანმრთელობის, სოციალური და ბავშვის უფლებათა დაცვისა და მხარდაჭერის სამსახური (შემდგომში - „სამსახური"). სამსახური, ასევე, პასუხისმგებელია მოსახლეობის ჯანმრთელობისა და სოციალური მომსახურების მუნიციპალური პროგრამების შემუშავებასა და მათი განხორციელების პროცესების კოორდინაციასა და მონიტორინგზე.

სამსახური წარმოადგენს მერიის პირველად სტრუქტურულ ერთეულს, რომელშიც დასაქმებულები არიან ჯანმრთელობის და სოციალური დაცვის მუნიციპალური პროგრამების განხორციელებაზე პასუხისმგებელი თანამშრომლები, ასევე, სამსახურის დაქვემდებარებაშია ბავშვის უფლებათა დაცვისა და მხარდაჭერის განყოფილება (მეორადი სტრუქტურული ერთეული).

**თავი 2**

მუნიციპალიტეტის მოსახლეობა შეადგენს 19 141 ადამიანს

* მიზნობრივი სოციალური დახმარების პროგრამის მონაცემთა ერთიან ბაზა რეგისტრირებული ოჯახების რაოდენობა 3182 ოჯახი[[1]](#footnote-1)
* მიზნობრივი სოციალური დახმარების პროგრამის მონაცემთა ერთიან ბაზა რეგისტრირებული პირების რაოდენობა 12 095[[2]](#footnote-2);
* მიზნობრივი სოციალური დახმარების პროგრამის მონაცემთა ერთიან ბაზაში დახმარების მიმღებ ოჯახთა რაოდენობა 1462 ოჯახი;
* მიზნობრივი სოციალური დახმარების პროგრამის მონაცემთა ერთიან ბაზა რეგისტრირებული დახმარების მიმღებ პირთა რაოდენობა 6466 .

დმანისის მუნიციპალიტეტის 2023 წლის ბიუჯეტში სოციალურ პროგრამებზე გამოყოფილი იყო **1 172 800,00 ლარი,** რაც მთლიანი ბიუჯეტის **8,19 %** შეადგენს. აღნიშნული ბიუჯეტით ხდებოდა 7 პროგრამის ადმინისტრირება (რომლებიც ასევე ჩაშლილია ქვეპროგრამებად) საიდანაც 2 ჯანმრთელობის დაცვას, ხოლო 5 სოციალურ საკითხებს აფინანსებს.

2023 წლის სოციალური ბიუჯეტი წინა წელთან შედარებით გაზრდილია 53 000 ლარით, რაც 5 % მდე ზრდას შეადგენს, თუმცა მთლიან ბიუჯეტთან მიმართებაში სოციალური პროგრამების წილი 2022 წელთან შედარებით შემცირებულია 1,4 პროცენტით.

*ინფორმაცია იმის შესახებ, თუ რამდენ პროგრამას უწევს ადმინისტრირებას სამსახური, რამდენი ახალი პროგრამა დაემატა საანგარიშო წელს. რომელი იყო ახალი, მნიშვნელოვანი პროგრამები, გაიზარდა თუ არა არსებული პროგრამების დაფინანსება და ა.შ.*

**თავი 3**

მიმდინარე წელს გაიზარდა სოციალური და ჯანდაცვის პროგრამების დაფინანსება, განსაკუთრებული ყურადღება დაეთმო ბავშვიანი ოჯახების საკითხებს...

შემუშავდა ახალი პროგრამები, რომლებიც ითვალისწინებდა შშმ პირების დახმარებასა და ცნობიერების ამაღლებას, ასევე მარჩენალდაკარგული, ობოლი ბავშვების სხვადასხვა კომპონენტებით დახმარებას და ოჯახში ძალადობის მსხვერპლთა დახმარებას.

2023 წელს დაფინანსებული პროგრამების წილი სოციალურ ბიუჯეტთან მიმართებაში:

* ავთვისებიანი სიმსივნითა და C ჰეპატიტით დაავადებულ პირთა ფინანსური მხარდაჭერა - 370,000.00 ლარი; სოციალური ბიუჯეტის 31,55 %.
* ზამთრის სეზონისთვის სოციალურად დაუცველთა საწვავით (ბიოსაწვავი ,,ბრიკეტით “) უზრუნველყოფა - 64,000.00 ლარი - 5,46%.
* სოციალურად დაუცველი მოსახლეობის სამედიცინო (სტაციონარული, ამბულატორიული, ფიზიკური თერაპია და რეაბილიტაცია) დახმარება- 400,000.00 ლარი 34,11%.
* სარიტუალო მომსახურება- 1,000.00 ლარი; 0,09%.
* მზრუნველობა მოკლებულთა უფასო კვებით უზრუნველყოფის პროგრამა ა(ა)იპ "დმანისის სათნოების სახლი" – 147,000.00 ლარი; 12,53%.
* სხვადასხვა სოციალური ჯგუფების ტრანსპორტით მომსახურება - 160,600.00 ლარი 13,71%.
* ხანდაზმულთა შინმოვლისა და ჯანსაღი დაბერების პროგრამა - 30,000.00 ლარი - 2,76%.

აღნიშნული პროგრამებიდან თითოეულის შესრულება მოხდა შემდეგნაირად:

* ავთვისებიანი სიმსივნითა და C ჰეპატიტით დაავადებულ პირთა ფინანსური მხარდაჭერა - 370,000.00 ლარიდან ათვისებულია ......
* ზამთრის სეზონისთვის სოციალურად დაუცველთა საწვავით (ბიოსაწვავი ,,ბრიკეტით “) უზრუნველყოფა - 64,000.00 ლარიდან ათვისებულია....
* სოციალურად დაუცველი მოსახლეობის სამედიცინო (სტაციონარული , ამბულატორიული , ფიზიკური თერაპია და რეაბილიტაცია ) დახმარება- 400,000.00 ლარი ათვისებულია
* სარიტუალო მომსახურება- 1,000.00 ლარიდან ათვისებულია
* მზრუნველობა მოკლებულთა უფასო კვებით უზრუნველყოფის პროგრამა ა(ა)იპ "დმანისის სათნოების სახლი" – 147,000.00 ლარიდან ათვისებულია
* სხვადასხვა სოციალური ჯგუფების ტრანსპორტით მომსახურება - 160,600.00 ლარი ათვისებულია
* ხანდაზმულთა შინმოვლისა და ჯანსაღი დაბერების პროგრამა - 30,000.00 ლარი - ათვისებულია

1. https://ssa.moh.gov.ge/statistik.php?lang=1&id=202212070000144333422303&v=0 [↑](#footnote-ref-1)
2. https://ssa.moh.gov.ge/statistik.php?lang=1&id=202212070000144333422303&v=0 [↑](#footnote-ref-2)